**ERKI Moeshow 2021**

**Konkursi reglement**

Kollektsioonid, mis pääsevad ERKI Moeshow 2021 lavale, valitakse välja kõikide õigeaegselt esitatud ning reglemendi nõuetele vastavate konkursitööde seast. Edasipääsu otsustab korraldusmeeskonna poolt määratud žürii.

Konkursile on oodatud kandideerima:

* Loomeinimesed, kes on lõpetanud keskkooli ning on hetkel registreeritud ülikooli/ametikooli/kõrgkooli õpilasena. Osavõtja võib olla nii kutsehariduse, bakalaureuse kui ka magistri tasemel õppija.
* Konkursi reglement annab loa kandideerida ka neil, kes on oma õpingud 3 aastat tagasi lõpetanud (viimane kaasa arvatud).
* Nii üksikisikud kui ka meeskonnad

Reglement ei piira autori kollektsiooni teemat ega teostamise viise. Autorile jääb õigus esitada oma kollektsioon vabalt valitud vormis. Kollektsioonide autoritel on kohustus kinni pidada alljärgnevatest reeglitest:

* Kollektsioon peab koosnema vähemalt viiest ja maksimaalselt kaheteistkümnest komplektist.
* Kollektsioonist vähemalt 20% (üks komplekt viiest) peab vastama suurusnumbrile, mis oleks suurem kui naiste 36 või meeste 50.
* Kollektsiooni igast komplektist peab olema joonis nii eest- kui tagantvaates A4 formaadis paberil. Komplektid tuleb nummerdada vastavalt moelaval esitatavale järjekorrale.
* Kollektsioon tuleb saata rahvusvahelise eelžürii jaoks online platvormil WeTransfer pdf formaadis (faili maksimum suurus 20 MB) ning kohaliku žürii jaoks paberkandjal. Fail tuleb saata läbi WeTransfer platvormi erki.moeshow@artun.ee e-mailile.
* Materjalinäidised tuleb lisada kas omaette lehele või vastava joonise juurde (näidise ligikaudsed mõõdud - 3x3cm).
* Kollektsiooni komplektidest vähemalt üks peab olema teostatud ning esitatud nii joonisena kui ka fotona.
* Töö kirjalik osa peab olema inglise keeles.
* Laval esitlusele minev kollektsioon peab vastama žüriile esitatud joonistele, kirjeldustele ning ideedele.

Lisaks kollektsiooni piltidele tuleb ERALDI esitada trükitud ja välja prinditud A4 lehel:

1. kollektsiooni pealkiri,
2. lühike kokkuvõtte inspiratsioonist,
3. vajadusel teostuse detailid, lisainfo.

Mitte ühelgi eelmainitud lehel/mapil/ümbrikul/digitaalsel failil, millega konkursitöö esitatakse, EI TOHI olla ühtegi viidet kollektsiooni autoritele (nimi, logo, signatuur jne). Juhul, kui kollektsioonis kasutatakse autori nime või signatuuri, siis kasutada blur efekti või asendada see millegi muuga. Konkursitööd vaadatakse enne žürii ette jõudmist korraldusmeeskonna poolt üle. Reeglite vastu eksinud tööd diskvalifitseeritakse.

Kollektsiooni autori või autorite andmed tuleb lisada eraldi kinnises ümbrikus, kus peab olema kirjas:

1. kollektsiooni pealkiri
2. kollektsiooni autor või autorid (kui neid on mitu, tuua eraldi välja üks, kes oleks teie kontaktisik ning nimedele lisada isikute sünnikuupäevad)
3. kontaktisiku e-mail
4. kontaktisiku telefoninumber
5. õppeasutus, kus õpite või õppisite koos õppeaasta ja erialaga

**Tööde vastuvõtt algab 18. jaanuaril 2021**

**KONKURSI TÄHTAEG: 15. aprillil 2021 kell 18:00**

Tööd tuleb esitada järgmisele aadressile: **Põhja puiestee 7, Tallinn, 10412, Eesti**

Eesti Kunstiakadeemia fuajees asuvasse valvelauda või postiga saates.

Edasipääsenute nimed avalikustatakse hiljemalt 20. aprillil 2021 ERKI Moeshow kodulehel ning autoritega võetakse personaalselt ühendust. Kollektsioonide kavandid ei kuulu tagastamisele.

Korraldusmeeskonnal on luba reglemendis teha ka vajalikke mööndusi.

Koduleht: [artun.ee/erki-moeshow](http://artun.ee/erki-moeshow)

Lisainfo: erki.moeshow@artun.ee